شریانی پھیلاو

شریانی پھیلائو یا اینیوریزم ایک غبارے جیسا ابھار ہے، جو عام طور پر، کسی شریان میں ہو جاتا ہے۔ ابتدائی طور پراکثر اس کی کوئی علامات نہیں ہوتیں۔  جب علامات ظاہر ہوتی ہیں، تو ان کا انحصار شریانی پھیلائو کے مقام پر ہوتا ہے اور ان علامات میں سر درد، پیٹ میں درد، کمر میں درد اور دوران خون کا جھٹکا شامل ہو سکتا ہے۔  پیچیدگیوں میں خون جمنے سے لوتھڑوں کی تشکیل یا ابھار کا پھٹنا شامل ہو سکتا ہے۔ 

خطرے کے عوامل میں خاندانی تاریخ، بلند فشار خون، ہائی کولیسٹرول، تمباکو نوشی اور خون کی نالی کی چوٹ شامل ہیں۔  اگرچہ کوئی بھی شریان متاثر ہو سکتی ہے، لیکن وہ عام طور پر شہ رگ (اے اے) میں زیادہ امکان ہوتا ہے۔  دیگر اقسام میں دماغی، پوپلائٹل شریان، میسینٹرک شریان، کورونری شریان اور سپلینک شریان کا پھیلائو شامل ہیں۔  تشخیص طبی امیجنگ پر مبنی ہوتی ہے۔ 

اس بیماری کے انتظام میں طرز زندگی میں تبدیلی اور سرجری شامل ہو سکتی ہے۔  سرجری کی سفارش کا انحصار زیربحث شریان پر ہوتا ہے۔  AAAs میں عام طور پر 5 سینٹی میٹر سے بڑے ابھار کی مرمت کی سفارش کی جاتی ہے، جب کہ دماغی اینیوریزم کی مرمت اس صورت میں کی جاتی یے اگر وہ 7 ملی میٹر یا اس سے بڑے سائز کے ہوں یا وہ میں بچھلے حصے کی گردش میں شامل ہو۔  بازوؤں میں موجود شریانی پھیلائو کو عام طور پر دریافت ہوتے ہی ٹھیک کر دیا جاتا ہے جبکہ ٹانگوں میںاگر وہ نامل سائز سے دو گنا ہوں تو ان کی مرمت کی جاتی ہے۔ 

دماغی انیوریزم تقریباً 4فیصد لوگوں کو جبکہ شہ رگ میں پھیلائو تقریباً 2.5فیصد لوگوں کو متاثر کرتا ہے۔  بوڑھے لوگ زیادہ متاثر ہوتے ہیں۔  قدیم مصری اور ہندوستانی تحریروں میں جن چیزوں کو انیوریزم سمجھا جاتا تھا اس کی تفصیل موجود ہے۔ یہ لفظ یونانی سے ہے : ἀνεύρυσμα، aneurysma، جس کا مطلب ہے "چوڑا"۔

 حوالہ جات 

زمرہ:امراض
زمرہ:ایم ڈی وکی سے ترجمہ شدہ
زمرہ:حیوانات کی نشو و نما کی حیات
زمرہ:طبی اصطلاحات